# Max Zirngast

Max Zirngast (Graz, 1989) és un periodista i polític austríac. De l'11 de setembre al 24 desembre de 2018 va estar empresonat pels seus articles en una presó d'alta seguretat a Turquia, sota sospita de ser membre del Partit Comunista de Turquia i acusat de «proximitat a organitzacions terroristes».

## Trajectòria

Zirngast va estudiar Ciències Polítiques i Filosofia a la Universitat de Viena. A partir del 2015 va viure, estudiar i treballar a la capital de Turquia, Ankara. Escriu per a publicacions d'esquerra i llocs web com el diari Junge Welt, re:volt magazine i Jacobin. Va treballar com a activista per al moviment polític kurd i va estudiar a l'Orta Doğu Teknik Üniversitesi d'Ankara. És crític amb el govern de Recep Tayyip Erdoğan i la seva política repressiva contra el poble kurd. Parla turc amb fluïdesa i és simpatitzant del Partit Democràtic del Poble.
Durant el seu empresonament, la secció austríaca de Reporters Sense Fronteres va reclamar el seu alliberament, com també el canceller federal, el vicerector de la Universitat e Viena i el ministre d'Exteriors. A les autoritats turques se'ls va demanar a l'uníson que revelessin els motius de la denúncia i que alliberessin Zirngast.
En una entrevista per a Österreichischer Rundfunk, Rubina Möhring va declarar que hi havia la sospita que el govern turc volia utilitzar la detenció per a persuadir el govern austríac d'abandonar el seu «posicionament antiturc» i, a canvi, alliberar Zirngast.
El dia 24 de desembre de 2018, Zirngast va ser posat en llibertat però no se li va permetre sortir de Turquia. El judici va començar l'11 d'abril de 2019, però es va ajornar el primer dia del judici al setembre de 2019. Després que el fiscal ho hagués sol·licitat, el jutjat d'Ankara el va absoldre juntament amb tres acusats més, i també es va aixecar la prohibició d'abandonar el país.
A les eleccions municipals de Graz de 2021, Zirngast va guanyar una de les 15 regidories del Partit Comunista d'Àustria.

## Obra publicada

* Six Takeaways From the Turkish Elections 2018.
* We will see violence: What Turkey lost in Erdoğan's referendum victory 2017.
* Güney Işikara, Alp Kayserilioġlu und Max Zirngast, „Die AKP als neuer Prinz: Die Hegemonie des Finanzkapitals und ihre Widersprüche“, a: Ismail Küpeli (Hrsg.), Kampf um Kobanê: Kampf um die Zukunft des Nahen Ostens, Münster: 2015, ISBN 978-3942885898.

## Referències

* ↑ Baltner, Adam. «Max Zirngast, el comunista que passà de la presó a Turquia a l’Ajuntament de Graz». Catarsi Magazín, 18-01-2022. [Consulta: 19 gener 2022].
* ↑ Nach zwölf Monaten : Zirngast in Türkei freigesprochen orf.at, 11. September 2019, abgerufen 11. September 2019.
* ↑ Markus Bernath: Max Zirngast, Student, Autor und Aktivist, wurde in Ankara festgenommen, Der Standard (Wien), 12. September 2018
* ↑ ORF Steiermark: Journalist in Haft: Regierung fordert Freilassung, 12. September 2018 The Guardian (Nigeria): Press watchdog demands Turkey free arrested Austrian journalist, AFP, 11. September 2018 Türkischsprachiger Nachrichtendienst der BBC (London): Avusturya Türkiye'de gözaltına alınan gazetecinin serbest bırakılmasını talep etti, AFP, 11. September 2018
* ↑ Junge Welt: Freilassung gefordert, 15. September 2018
* ↑ re:volt magazine: Polizei setzt Max Zirngast unter psychologischen Druck, 14. September 2018
* ↑ Rubina Möhring im Interview mit Elisa Vass im Ö1 Europa-Journal am 14. Juni 2018
* ↑ Der Standard: Türkei lässt österreichischen Journalisten Zirngast frei, abgerufen am 25. Dezember 2018
* ↑ ORF: Prozess gegen Max Zirngast in Ankara vertagt, abgerufen am 3. August 2019.
* ↑ Max Zirngast nach Prozess in der Türkei überraschend freigesprochen. Der Standard, 11. September 2019, abgerufen am selben Tage.
* ↑ Max Zirngast wird KPÖ-Gemeinderat: "Ich habe kein Problem mit einer klaren Haltung", 28. September 2021, Der Standard